SET ปิดเช้าบวก 0.25 จุด รับแรงซื้อ “กลุ่มพลังงาน” หนุน
SET ปิดเช้าบวก 0.25 จุด รับแรงซื้อ “กลุ่มพลังงาน” หนุน ช่วงบ่ายคาดตลาดแกว่งแคบต่อไป ให้แนวรับ 1,670 จุด แนวต้าน 1,685 จุด
SET ปิดเช้าบวก 0.25 จุด รับแรงซื้อ “กลุ่มพลังงาน” หนุน ช่วงบ่ายคาดตลาดแกว่งแคบต่อไป ให้แนวรับ 1,670 จุด แนวต้าน 1,685 จุด
22 มี.ค. 2565

นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้แกว่งตัวบวกและลบเล็กน้อย ตามปัจจัยทั้งบวกและลบที่เข้ามา ขณะที่วอลุ่มค่อนข้างน้อย โดยตลาดกังวลอัตราเงินเฟ้อสหรัฐเร่งตัวขึ้นจะกดดันให้ธนาคารกลางสหรัฐปรับขึ้นอัตราดอกเบี้ยแรงขึ้น และ S&amp;P ลดอันดับเครดิตของ 4 ธนาคารของไทย คือ SCB, KBANK, KTB, TTB ส่งผลให้มีแรงขายกลุ่มแบงก์ แต่ได้แรงซื้อกลุ่มพลังงาน หลังจากราคาน้ำมันดิบตลาดโลกปรับตัวขึ้นสูงอีกครั้ง
ขณะที่สถานการณ์ความตึงเครียดระหว่างรัสเซียและยูเครนที่แม้จะมีการเจรจา แต่ก็ยังมีการโจมตีจากฝั่งของรัสเซีย ทำให้สถานการณ์กลับมาตึงเครียดขึ้น ทำให้เกิดความไม่แน่นอน จึงยังต้องติดตามข่าวอย่างต่อเนื่อง
สำหรับแนวโน้มการลงทุนในช่วงบ่าย คาดว่าตลาดจะแกว่งตัวแคบคล้ายช่วงเช้า ให้แนวรับ 1,670 จุด แนวต้าน 1,685 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,825.91 ล้านบาท ปิดที่ 153.00 บาท เพิ่มขึ้น 7.00 บาท
PTT มูลค่าการซื้อขาย 2,334.89 ล้านบาท ปิดที่ 39.50 บาท เพิ่มขึ้น 0.50 บาท
KBANK มูลค่าการซื้อขาย 2,085.36 ล้านบาท ปิดที่ 155.50 บาท ลดลง 3.00 บาท
EA มูลค่าการซื้อขาย 1,406.58 ล้านบาท ปิดที่ 93.75 บาท เพิ่มขึ้น 4.00 บาท
SCB มูลค่าการซื้อขาย 1,063.24 ล้านบาท ปิดที่ 112.00 บาท ลดลง 2.50 บาท